He bowed his head in humility as 
an example, not because he suffered 
imperfections. 


ho would not want a 

doctor who, before he 

cuts, lifts his shirt a 
little, shows his own scar, and 
says to the patient, “I had the 
same. It's going to be alright”? 
What soldier would not be just a 
little braver, stand a little taller, 
seeing medals for valor on his 
commander's uniform? We want 
our heroes, our leaders, and our 
guides to lead through personal 
example. To have been there. To 
have done that. And we want 
our Savior to do the same. To 
empathize. To participate. To 
identify. To accompany. Actions 
resonate more than words. 





Our sinless God “became” sin, in the words of St. Paul. Jesus identifies with 
sin but never sinned. Jesus carries sin but is not a sinner. Why? Because to 
become sin is to become man. In order for God to enter into human reality, He 
had to identify with all that sin entails. God wanted to stand with us shoulder 
to shoulder. He did not fake becoming man. He really became man. And if God 
came to forgive sins and sinners, and to shed His blood for them on the cross, 
He had to bear the burden they bore yet retain His perfection. 


Iv 





This is why our sinless God was baptised on today's feast. God lays to the 
side His perfection and dignity and bows His head in the dirty waters of a river. 
He lined up with sinners to receive in humility what He did not need. To attend 
a school whose subjects He had mastered. Our God knew the value of empathy. 
He knew the power of example. And He knew that His ministry to mankind had 
to start not on a golden throne but in the mud with other men just trying to start 
again and again and again. 


The fullness of the Holy Trinity, first revealed more subtly at the Annunciation, 
is present and spoken for at the Lord's baptism. The Holy Spirit, in the form of 
a dove, hovers. The voice of God the Father intones favor toward His Son. And 
the Son enters into the essential Christian pact with man--I will become like 
you so that you can become like me. Sins will be taken away through water 
and blood. I will suffer for your benefit. This is the promise. And the Church's 
priests will carry on the baptising and forgiving and consecrating until the sun 
sets for the last time. God comes to us in many ways, but most intensely through 
the Sacraments. Jesus” actions prove this. 


O Lord, your Baptism shows us that you are not remote. You are at our side. You 
know sin but are not a sinner. Give us the grace to renew our baptism through 
a frequent reception of confession and the Holy Eucharist. By receiving one, we 
strengthen the others. By receiving You, we receive God Himself. 

Ika-9 ng Enero, Linggo 


KAPISTAHAN NG PAGPAPAKITA NG PANGINOON 
Panalangin Sa Umaga 


PASIMULA 


Panginoon, buksan mo ang ating mga labi. 
At pupurihin ka ng aking bibig. 


PAANYAYA SA PANALANGIN ANTIPONA 


Halina't kay Kristo, tayo ay sumamba. Siya ang Pinakamamahal na Anak at ikinalulugod 
ng Ama. 


Salmo 95 


Tayo ay lumapit sa “ting Panginoon, Siya ay awitan, 

Ating papurihan ang batong kublihan nati't kalakasan. 

Tayo ay lumapit sa kanyang harapan na may pasalamat, 

Siya ay Purihin ng mga awiting may tuwa at galak. (Antipona) 


Sapagkat ang Diyos ay ang Panginoong napakadakila, 

Ang dakilang Haring higit sa sinuman na binabathala. 

Nasa kanyang palad ang buong daigdig. pati kalaliman, 

Ang lahat ay kanya maging ang mataas nating kabundukan. 

Kanya rin ang dagat at pati ang lupa na kanyang nilalang. (Antipona) 


Tayo ay lumapit, sa kanya'y sumamba at magbigay-galang, 
Lumuhod sa harap nitong Panginoong sa ati” y lumalang. 
Siya ang ating Diyos, tayo ay kalinga niyang mga hirang, 
Mga tupa tayong inaalagaan. (Antipona) 


Ang kanyang salita ay ating pakinggan: 

“Iyang inyong puso'y huwag patigasin, 

Tulad ng ginawa ng inyong mga magulang 

Nang nasa Meriba, sa ilang ng Masa. 

Ako ay tinukso't doon ay sinubok ng inyong magulang, 

Bagamat nakita ang aking ginawang sila” ng nakinabang. (Antipona) 


EO Nfvfvfvqq- 





Apatnapung taon, sa inyong ninuno ako ay nagdamdam, 
Ang aking sinabi, “Sila ay suwail, walang pakundangan 
At ang mga utos ko ay sinuway!” 

Dahil sa galit ko, ako ay sumumpang di sila daratal, 

Sa lupang pangakong aking inilaan.” (Antipona) 


Papuri sa Ama, at sa Anak, at sa Espiritu Santo: 
Kapara noong una, ngayon at magpasawalang hanggan. Amen. (Antipona) 


AWIT 


(ADESTE FIDELIS) 


Halina't magdiwang, at ating purihin 
Ang Mesiyas na isinilang sa Belen. 
Sambahin natin, Hari ng mga anghel: 


Koro: Halina't siya'y purihin. 
Halina't siya'y purihin, 
Purihin natin ang Kristong Diyos natin. 


Kayo'y mag-awitan nang may kagalakan, 
Kayong mga anghel at ang mga banal, 
At dakilain, D'yos sa kaitaasan: (Koro) 


Kami'y bumabati sa ngayo'y "sinilang 
Kay Kristo Hesus ng kaluwalhatian, 
Siya'y naging tao, sa anyo na totoo. (Koro) 





MGA ANTIPONA AT SALMO 


Antipona1: 8 Sa pagdating ng umaga, ikaw O Diyos, ang hanap upang sa araw na ito'y aking 
maging lakas. 


Salmo 63:2-9 
(Ang kaluluwang uhaw sa Diyos) 


O Diyos, ikaw ang aking Diyos na lagi kong hinahanap, 
Ang uhaw kong kaluluwa'y tanging ikaw yaong hangad, 
Para akong tuyong lupa na tubig ang siyang lunas. 
Bayaan mong sa santwaryo, sa lugar na dakong banal, 
Ikaw roo'y mamasdan ko, sa likas mong karangalan. 


Ang wagas na pag-ibig mo'y mahigit pa kaysa buhay, 
Kaya ako'y magpupuri't ikaw ang pag-uukulan. 
Habang ako'y nabubuhay, ako'y magpapasalamat, 
At ako ay dadalangin na kamay ko'y nakataas. 

Itong aking kaluluwa'y kakaing may kasiyahan, 
Magagalak na umawit ng papuring iaalay. 


Laman ka ng gunita ko samantalang nahihimlay, 
Magdamag na ang palaging iniisip ko ay ikaw, 
Pagkat ikaw sa tuwina ang katulong na malapit, 
Sa lilim ng iyong pakpak galak akong umaawit. 
Itong aking kaluluwa'y sa iyo lang nanghahawak, 
Pagkat ako kung hawak mo, kaligtasa'y natitiyak. 


(Papuri sa Ama at...) 


Antipona 1: 8s Sa pagdating ng umaga, ikaw O Diyos, ang hanap upang sa araw na ito'y aking 
maging lakas. 


Antipona2: 8 Sa gitna ng apoy, ang tatlong binatilyo'y sumigaw nang nagkakaisang tinig: 
Diyos ay papurihan. 





Awit: Daniel 3:57-88, 56 


(Purihin nawa ang Diyos ng lahat ng nilalang) 


Purihin ninyo ang Panginoon, kayong lahat na mga nilikha, 

Awitan siya ng papuri at dakilain magpakailanman. 

Purihin ninyo ang Panginoon, kayong lahat, mga kalangitan, 

Awitan siya ng papuri at dakilain magpakailanman. 

Purihin ninyo ang Panginoon, kayong lahat, mga anghel ng Panginoon, 
Awitan siya ng papuri at dakilain magpakailanman. 

Purihin ninyo ang Panginoon, kayong lahat, mga tubig sa ibabaw ng langit, 
Awitan siya ng papuri at dakilain magpakailanman. 

Purihin ninyo ang Panginoon, kayong lahat na bumubuo ng kanyang hukbo, 
Awitan siya ng papuri at dakilain magpakailanman. 

Purihin ninyo ang Panginoon, araw at buwan, 

Awitan siya ng papuri at dakilain magpakailanman. 

Purihin ninyo ang Panginoon, mga bituin sa langit, 

Awitan siya ng papuri at dakilain magpakailanman. 


Purihin ninyo ang Panginoon, mga ulan at hamog, 

Awitan siya ng papuri at dakilain magpakailanman. 

Purihin ninyo ang Panginoon, lahat ng hanging umiihip sa sandaigdigan, 
Awitan siya ng papuri at dakilain magpakailanman. 

Purihin ninyo ang Panginoon, apoy at init, 

Awitan siya ng papuri at dakilain magpakailanman. 

Purihin ninyo ang Panginoon, nakapapasong init at matinding lamig: 
Awitan siya ng papuri at dakilain magpakailanman. 

Purihin ninyo ang Panginoon, mga hamog at niyebeng nalalaglag: 
Awitan siya ng papuri at dakilain magpakailanman. 

Purihin ninyo ang Panginoon, mga araw at mga gabi, 

Awitan siya ng papuri at dakilain magpakailanman. 

Purihin ninyo ang Panginoon, liwanag at kadiliman, 

Awitan siya ng papuri at dakilain magpakailanman. 

Purihin ninyo ang Panginoon, graniso at ginaw, 

Awitan siya ng papuri at dakilain magpakailanman. 

Purihin ninyo ang Panginoon, yelo at niyebe: 

Awitan siya ng papuri at dakilain magpakailanman. 

Purihin ninyo ang Panginoon, mga kidlat at mga ulap, 

Awitan siya ng papuri at dakilain magpakailanman. 


a NG np 





O lupa, dakilain ang Panginoon, 

Awitan siya ng papuri at dakilain magpakailanman. 

Purihin ninyo ang Panginoon, mga bundok at mga burol, 

Awitan siya ng papuri at dakilain magpakailanman. 

Purihin ninyo ang Panginoon, lahat ng tumutubo sa lupa, 

Awitan siya ng papuri at dakilain magpakailanman. 

Purihin ninyo ang Panginoon, mga dagat at mga ilog, 

Awitan siya ng papuri at dakilain magpakailanman. 

Purihin ninyo ang Panginoon, mga bukal ng tubig, 

Awitan siya ng papuri at dakilain magpakailanman. 

Purihin ninyo ang Panginoon, mga balyena at lahat ng nilikhang nasa tubig, 
Awitan siya ng papuri at dakilain magpakailanman. 

Purihin ninyo ang Panginoon, lahat ng ibon sa himpapawid, 
Awitan siya ng papuri at dakilain magpakailanman. 

Purihin ninyo ang Panginoon, mga kawan at mga maiilap na hayop, 
Awitan siya ng papuri at dakilain magpakailanman. 

Lahat ng tao sa daigdig, purihin ninyo ang Panginoon, 

Awitan siya ng papuri at dakilain magpakailanman. 


Purihin ninyo ang Panginoon, bansang Israel: 

Awitan siya ng papuri at dakilain magpakailanman. 
Purihin ninyo ang Panginoon, mga saserdote ng Diyos, 
Awitan siya ng papuri at dakilain magpakailanman. 
Purihin ninyo ang Panginoon, mga lingcod ng Panginoon, 
Awitan siya ng papuri at dakilain magpakailanman. 
Purihin ninyo ang Panginoon, kayong lahat na mga tapat, 
Awitan siya ng papuri at dakilain magpakailanman. 
Purihin ninyo ang Panginoon, lahat ng banal at mababang-loob, 
Awitan siya ng papuri at dakilain magpakailanman. 
Purihin ninyo ang Panginoon, Ananias, Azarias at Misael, 
Awitan siya ng papuri at dakilain magpakailanman. 


Pagpalain ang Ama at Anak at Espiritu Santo, 
Awitan siya ng papuri at dakilain magpakailanman. 
Purihin ka sa buong sangkalangitan, 


Karapat-dapat kang awitan at dakilain magpakailanman. 


(Hindi dadasalin ang “Papuri sa Ama at...') 


IF fvfvqu- 





Antipona2: Sa gitna ng apoy, ang tatlong binatilyo'y sumigaw nang nagkakaisang tinig: 
Diyos ay papurihan. 


Antipona 3: Magalak nawa ang Sion dahil sa kanyang hari. 


Salmo 149 
(Ang galak ng banal na bayan ng Diyos) 


Purihin ang PANGINOON! 

O ang PANGINOON ay purihin, awitan ng bagong awit, 
Purihin sa pagtitipon ng tapat sa pananalig. 

Magalak ka, O Israel, dahilan sa Manlilikha, 

Dahilan sa iyong hari, ikaw Sion ay matuwa. 

Purihin sa pagsasayaw, purihin ang kanyang ngalan, 
Alpa't tambol ay tugtugin, at siya ay papurihan. 


Ang PANGINOON ay nagagalak sa kanyang mga hirang, 
Sa nangagpapakumbaba'y tagumpay ang ibibigay. 

Sa tagumpay na natamo, magalak ang mga hirang, 

Sa kanilang pagpipista ay magsaya't mag-awitan. 

Sa pagpuri sa PANGINOON, ay bayaang magsigawan 
Na taglay ang matatalim na sundang sa mga kamay, 


Upang yaong mga bansang nagmalabis ay gantihan, 
At bigyan ang mamamayan ng parusang kailangan. 
Sa ganito, ang kanilang mga hari'y papangawan, 

At ang mga pangunahin ay kadenang yaring bakal. 
Sang-ayon sa utos ng Diyos, mga bansa'y magdurusa, 
Ang tatanggap ng tagumpay, ay ang mga hirang niya. 


(Papuri sa Ama at...) 


Antipona 3: Magalak nawa ang Sion dahil sa kanyang hari. 





MAIKLING PAGBASA NG SALITA NG DIYOS (Isaias 61: 1-3) 


A3 Espiritu ng Panginoong Yahweh ay sumasaakin 
sapagkat ako'y kanyang hinirang: 

sinugo niya ako upang dalhin ang Magandang Balita sa mga inaapi, 
upang pagalingin ang mga sugatang-puso, 

upang ipahayag sa mga bihag at sa mga bilanggo na sila'y lalaya. 
Sinugo niya ako upang ipahayag 

na darating na ang panahon ng pagliligtas ni Yahweh, 

at ang paghihiganti ng Diyos laban sa kanyang mga kaaway, 

sinugo niya ako upang aliwin ang mga nagluluksa, 

upang pasayahin ang mga tumatangis sa Zion, 

kaligayahan sa halip na bigyan ng kapighatian, 

awit ng kagalakan sa halip na kalungkutan, 

matutulad sila sa mga punong itinanim ni Yahweh, 

na ginagawa kung ano ang makatuwiran, 

at maluluwalhati ang Diyos dahil sa kanilang ginawa. 


TUGUNAN 


Ang lahat ng mga hari sa sanlibutan ay maninikluhod sa pagsamba. 
- Ang lahat ng mga hari sa sanlibutan ay maninikluhod sa pagsamba. 


Ang mga lalaki't babae sa bawat bansa'y maglilingkod sa kanya, 
- at maninikluhod sa pagsamba. 


Papuri sa Ama, at sa Anak at sa Espiritu Santo. 
- Ang lahat ng mga hari sa sanlibutan ay maninikluhod sa pagsamba. 





PAPURING AWIT NI ZACARIAS 


Antipona: Si Kristo'y bininyagan, at ang daigdig ay ginawang banal. Pinawi niya ang ating 
mga kasalanan. Lilinisin niya tayo sa pamamagitan ng tubig at Espiritu Santo. 


Purihin ang Panginoong Diyos ng Israel! 
Sapagka't nilingap niya at pinalaya ang kanyang bayan. 


At nagpadala siya sa atin ng isang makapangyarihang Tagapagligtas, 
Mula sa lipi ni David na kanyang lingkod. 


Ipinangako niya sa pamamagitan ng kanyang banal na propeta noong una, 
Na ililigtas niya tayo sa ating mga kaaway, 
At sa kamay ng lahat ng napopoot sa atin. 


Ipinangako rin niya na kahahabagan ang ating mga magulang, 
At aalalahanin ang kanyang banal na tipan. 


Iyan ang sumpang binitiwan niya sa ating amang si Abraham, 

Na ililigtas tayo sa ating mga kaaway, 

Upang walang takot na makasamba sa kanya, 

At maging banal at matuwid sa kanyang paningin, habang tayo'y nabubuhay. 


Ikaw naman, anak, ay tatawaging propeta ng Kataas-taasan, 

Sapagka't mauuna ka sa Panginoon upang ihanda ang kanyang mga daraanan, 
At ituro sa kanyang bayanang landas ng kaligtasan, 

Ang kapatawaran ng kanilang mga kasalanan. 


Sapagka't lubhang mahabagin ang ating Diyos, 

Magbubukang-liwayway sa atin ang araw ng kaligtasan. 

Upang magbigay-liwanag sa mga nasa kadiliman at nasa ilalim ng kamatayan, 
At patnubayan tayo tungo sa daan ng kapayapaan. 


(Dadasalin ang Papuri at uulitin ang Antipona) 





PANGKALAHATANG PANALANGIN 


PANGKALAHATANG PANALANGIN 


Magalak tayo kay Kristong Mahabagin, na dumating upang palayain ang sangkatauhan 
mula sa kasalanang mapang-alipin, at upang bigyan ng kalayaan ng mga anak ng 
Diyos. Umaasa sa kanyang kalinga, ating sambitin: 


Sa pamamagitan ng iyong pagsilang, iadya kami sa masama. 

Panginoon, ikaw ay ikaw na bago pa magkapanahon, ngunit inako mo pa rin ang isang 
bagong buhay, 

- patuloy mo kaming panibaguhin sa pamamagitan ng hiwaga ng iyong pagsilang. 

Kahit hindi mo tinalikdan ang pagka-diyos mo, tinanggap mo pa rin ang matulad sa aming 
mga tao, 


- itulot mong makibahaging ganap ang aming buhay sa kabanalan mo. 


Naparito ka upang maging ilaw ng sanlibutan, at guro ng kabanalan, 
- ang iyong mga salita nawa ang maging ilaw sa aming daraanan. 


O Salita ng Diyos na naging tao sa sinapupunan ng Birheng Maria, naparito ka sa daigdig, 
- manahan kang lagi sa aming puso sa pamamagitan ng pananalig. 


AMA NAMIN 





PANGWAKAS NG PANALANGIN 


mang Makapangyarihan, 

nang bumaba ang Espiritu kay Hesus 
sa kanyang pagbibinyag sa ilog-Jordan, 
ipinahayag mo siya na iyong Anak na Pinakamamahal. 
Tangkilikin kaming iyong mga anak, 
na ipinanganak sa tubig at Espiritu noong aming binyag, 
upang maging matapat sa iyong pagtawag, 
sa pamamagitan ni Hesukristo, 
kasama ng Espiritu Santo magpasawalang hanggan. 
Amen. 


PAGHAYO 
(Kung may pari o diacono) 


Sumainyo ang Panginoon 
at sumaiyo rin. 


Pagpalain kayo ng Makapangyarihang Diyos Ama, Anak at Espiritu Santo. 
Amen. 


(Kung walang pari o diacono) 
Pagpalain nawa tayo ng Panginoon, iligtas tayo mula sa lahat ng kasamaan 


at akayin tayo sa buhay na walang hanggan. 
Amen. 





Panalangin sa Takipsilim 


PASIMULA 


O Diyos, halina at ako'y tulungan. 
O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo, 
Kapara noong una, ngayon at magpasawalang hanggan. Amen. 


AWIT 


Koro: Ipahayag sa kabundukan 
Sa mga gulod kahit saan, 
Ipahayag sa kabundukan, 
Na ang Kristo ay isinilang. 


Noong ako ay nag-aaral, 

Ang hanap ko sa gabi't araw, 
Hiling sa Diyos ako'y tulungan, 
At itinuro n'ya ang daan. (Koro) 


Habang pastol ay nagbabantay 
Isang gabi sa mga kawan, 

Biglang litaw sa kalangitan 

Ang isang liwanag na banal. (Koro) 


At nang ito ay masilayan, 
Yumukod sila at nagdasal, 
Sama-sama nilang nilakbay 
Lugar ng batang isinilang. (Koro) 





MGA ANTIPONA AT SALMO 


Antipona 1: 58 Palalawakin ng Panginoon ang kanyang lupain mula sa Sion, at maghahari siya 


magpakailanman. 
Salmo 110:1-5, 7 
(Ang Mesiyas, hari at pari) 
Sinabi ng PANGINOON, 
Sa Hari ko't PANGINOON, 


“Maupo ka sa kanan ko, 
Hanggang ang kaaway mo 
Ay lubos na mapasuko, pagkat iyong matatalo.” 


Magmula sa dakong Sion, 

Ay palalawakin niya ang lupaing iyong sakop, 
“At lahat ng kaaway mo'y 

Sakupin at pagharian,” gayon ang kanyang utos. 


Sasamahan ka ng madla, 

Kung dumating ang panahong lusubin ka ng kaaway, 
Magmula sa mga bundok, 

Lalabas at sasamahan ka ng mga kabataan. 


Ang PANGINOON ay may pangako 

Na ito'y tiyak mangyayari, ganito ang kanyang saysay: 
“Katulad ni Melquisedec, 

Gagawin kang saserdote, na hindi na wawakasan.” 


Ang PANGINOON ay naroroong 
Nakaupo sa kanan mo, at pag siya ay nagalit, 
Ang lahat ng mga hari ay tiyak na malulupig. 


Sa batis sa lansangan, 
Itong hari ay iinom, at sisigla ang katawan, 
Sa lakas na tataglayin, matatamo ang tagumpay. 


(Papuri sa Ama at...) 

Antipona 1: 58 Palalawakin ng Panginoon ang kanyang lupain mula sa Sion, at maghahari siya 
magpakailanman. 


Antipona 2:8 Nayanig ang kalaliman ng lupa sa harap ng kadakilaan ng iyong mukha. 


Salmo 114 
(Iniligtas ang mga Israelita sa pagkaalipin ng Egipto) 
Ang bayang Israel 
Sa bansang Egipto'y doon inilabas, 
Nang ang lahing ito 


Sa bansang dayuhan ay pawang lumikas: 
Magmula na noon 

Ang lupaing Juda'y naging dakong banal, 
At yaong Israel 

Ginawa ng Diyos na sariling bayan. 


Ang Dagat ng Tambo, 

Nang ito'y makita, ay tumakas na rin, 
Magkabilang panig 

Ng ilog ng Jordan, noon ay humimpil. 
Maging mga bundok, 

Katulad ng tupa, ay pawang nanginig, 
Pati mga burol, 

Nanginig na parang tupang maliliit. 


Ano ang nangyari, 

At ikaw, O dagat, wala nang daluyan? 
Ikaw naman, Jordan, 

Bakit ang tubig mo'y hindi na dumaloy? 
Kayong mga bundok, 

Nanginginig kayong tupa ang kapara, 
At ang mga burol, 

Natakot na parang maliit na tupa? 





Ikaw, O daigdig, 

Ngayon ay manginig sa harap ng Diyos, 
Dapat kang matakot 

Sapagkat darating ang Diyos ni Jacob. 
Siyang sa dalisdis 

Ay nagpapabukal ng saganang tubig, 
At magmula roon 

Ang tubig na ito ay nagiging batis. 


(Papuri sa Ama at...) 
Antipona 2:8 Nayanig ang kalaliman ng lupa sa harap ng kadakilaan ng iyong mukha. 
Antipona 3: 8Sa iyo ang lahat ng kapangyarihan, Panginoong Diyos na walang hanggan. 


Awit: Pahayag 19:1-7 
(Ang kasal ng Kordero) 


Purihin ang PANGINOON! 

Ang pagliligtas, ang karangalan, 

At ang kapangyarihan ay tanging sa Diyos! 
Matuwid at tama ang kanyang hatol! 


Purihin ninyo ang ating Diyos, 
Kayong lahat na mga lingkod niya, 
Maging dakila at hamak, 

Kayong may banal na takot sa kanya! 


Purihin ang PANGINOON! 

Sapagkat naghahari ang PANGINOON, 

Ang ating Diyos na makapangyarihan sa lahat! 
Dapat tayong magalak at magsaya. 


Purihin natin ang kadakilaan niya 
Dahil sa nalalapit na kasal ng Kordero. 
Nakahanda na ang kasintahang babae. 
Purihin ang PANGINOON. 


(Papuri sa Ama at...) 

Antipona 3: 88Sa iyo ang lahat ng kapangyarihan, Panginoong Diyos na walang hanggan. 


MAIKLING PAGBASA NG SALITA NG DIYOS (Mga Gawa 10:37-38) 


lam ninyo ang pangyayaring naganap sa buong lupain ng mga Judio, na nagsimula 

sa Galilea pagkatapos na ipangaral ni Juan ang mensahe tungkol sa bautismo. Alam 
ninyo ang tungkol kay Jesus na taga-Nazaret at kung paanong pinili siya ng Diyos at 
pinuspos ng Espiritu Santo at ng kapangyarihan. Alam din ninyo na pumunta siya sa 
iba't ibang dako upang gumawa ng kabutihan sa mga tao at pagalingin ang lahat ng 
pinapahirapan ng diyablo. Nagawa niya ang mga ito sapagkat kasama niya ang Diyos. 


TUGUNAN 


Sa kanya'y pagpapalain ang lahat ng nilalang, mga lalaki't babae sa sangkalupaan. 
- Sa kanya'y pagpapalain ang lahat ng nilalang, mga lalaki't babae sa sangkalupaan. 


Ipahahayag ng lahat ng bansa ang kanyang kadakilaan, 
- mga lalaki't babae sa sangkalupaan. 


Papuri sa Ama, at sa Anak at sa Espiritu Santo. 
- Sa kanya'y pagpapalain ang lahat ng nilalang, mga lalaki't babae sa sangkalupaan. 


PAPURING AWIT NI MARIA 


Antipona: Nagpabinyag ang ating Tagapagligtas upang sa pamamagitan ng mapanglinis na 


tubig ng binyag, mapanumbalik niya ang lumang pagkatao tungo sa isang 
bagong buhay. Pagalingin ang aming makasalanang kalikasan at damitan kami 
ng matapat na kabanalan. 


Ang puso ko'y nagpupuri sa Panginoon, 

At nagagalak ang aking espiritu dahil sa Diyos na aking tagapagligtas. 
Sapagka't nilingap niya ang kanyang abang lingkod! 

At mula ngayon, ako' y tatawaging mapalad ng lahat ng salinlahi, 


Dahil sa mga dakilang bagay na ginawa sa akin ng Makapangyarihan 
Banal ang kanyang pangalan! 


aaa ff 





Kinahahabagan niya ang mga may takot sa kanya, 
Sa lahat ng sali't saling lahi. 

Ipinakita niya ang lakas ng kanyang mga bisig, 
Pinangalat niya ang mga palalo ang isipan. 


Ibinagsak niya ang mga hari mula sa kanilang trono, 
At itinaas ang mga nasa abang kalagayan. 


Binusog niya ng mabubuting bagay ang mga nagugutom, 
At pinalayas niyang wala ni anuman ang mayayaman. 


Tinulungan niya ang kanyang bayang Istael, 
Bilang pagtupad sa pangako niya saating mga magulang, 
Kay Abraham at sa kanyang lahi, magpakailanman! 


(Dadasalin ang Papuri at uulitin ang Antipona) 


PANGKALAHATANG PANALANGIN 


Kaisa ng lahat ng mga Kristiyano sa pananalangin at papuri, tumawag tayo sa Panginoon: 
Ama, pakinggan mo kaming iyong mga anak. 


Tulungan ang mga taong di nakakikilala sa Diyos ngunit naghahanap sa iyo sa lilim at 
anino ng isip ng tao, 
- panibaguhin sila sa liwanag na kaloob ni Hesukristo. 


Tunghayan ang mga sumasamba sa iyo bilang isang tunay na Diyos at naghihintay sa iyong 
pagdating upang humatol sa huling araw, 
- nawa'y makilala nila ang iyong wagas na pagmamahal. 


Alalahanin ang mga pinagkalooban mo ng buhay, liwanag at ng kabutihan mo, 
- huwag silang hayaang malayo sa iyo. 


Bantayan ang mga naglalakbay sa pamamagitan ng iyong makalangit na pagsubaybay, 
- at ilayo kami sa bigla at di-handang kamatayan. 


Ipinahayag mo ang iyong katotohanan sa mga yumao noong sila'y nabubuhay sa lupa, 
- akayin silang pagnilayan ang ganda ng iyong kalinga. 


SA 





AMA NAMIN 


PANGWAKAS NG PANALANGIN 


mang Makapangyarihan, 

nang bumaba ang Espiritu kay Hesus 
sa kanyang pagbibinyag sa ilog-Jordan, 
ipinahayag mo siya na iyong Anak na Pinakamamahal. 
Tangkilikin kaming iyong mga anak, 
na ipinanganak sa tubig at Espiritu noong aming binyag, 
upang maging matapat sa iyong pagtawag, 
sa pamamagitan ni Hesukristo, 
kasama ng Espiritu Santo magpasawalang hanggan. 
Amen. 


PAGHAYO 
(Kung may pari o diacono) 


Sumainyo ang Panginoon 
at sumaiyo rin. 


Pagpalain kayo ng Makapangyarihang Diyos Ama, Anak at Espiritu Santo. 
Amen. 


(Kung walang pari o diacono) 
Pagpalain nawa tayo ng Panginoon, iligtas tayo mula sa lahat ng kasamaan 


at akayin tayo sa buhay na walang hanggan. 
Amen. 





Panalanging sa Gabi 


PASIMULA 


O Diyos, halina at ako'y tulungan. 
O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo, 
Kapara noong una, ngayon at magpasawalang hanggan. Amen. 


AWIT 


Kristo, ikaw lamang liwanag at ang araw 

Na pumapawi sa gabi at kadiliman. 

Ikaw ang nagniningning na Araw ng Maykapal, 
Katuparan ng pagtubos sa sangkatauhan. 


Alalahanin kaming mga abang nilalang, 
PANGINOON, kami nawa ay iyong pakinggan. 
Hiling ay manahan ka sa aming pagkahimlay 
Hanggang sa paggising sa pagbubukang-liwayway. 


Antipona: Ang gabi'y di nagdudulot sa akin ng takot sapagkat ako'y nahihimlay sa 


pagtangkilik ng Diyos. 


Salmo 91 
(Ligtas sa mapagkupkop na kalinga ng Diyos) 


Siyang naghahangad ng pagkupkop ng Kataas-taasan, 

At nananatili sa kalinga niyong Makapangyarihan, 
Makapagsasabi sa kanyang PANGINOON: 

“Muog ka't tahanan, 

Ikaw ang aking Diyos, ang Diyos na tangi kong pinagtiwalaan.” 


Ika'y ililigtas niya sa panganib, sa umang na bitag, 

At kahit ano mang mabigat na salot di ka magdaranas. 
Lulukuban niya sa lilim ng kanyang malabay na pakpak, 
Sa kalinga niya ay natitiyak mo na ikaw ay ligtas. 


SA 





Tingatan niya't ipagsasanggalang, pagkat siya'y tapat. 
Pagsapit ng gabi, di ka matatakot sa anumang bagay, 
Maging sa gagawing biglaang paglusob pagsapit ng araw. 
Ni sa ano pa mang darating na salot pagkagat ng dilim, 
Di ka matatakot sa kasamaan mang araw kung dumating. 


Kahit na mabuwal sa iyong harapan ang sanlibong tao, 
Sa iyong paligid ang bilang ng patay maging sampung libo, 
Di ka matatakot, at natitiyak mong di ka maaano. 


Ika'y nagmamasid at sa panonood iyong mamamasdan, 

Yaong masasama ay makikita mong pinarurusahan. 

Sapagkat ang PANGINOON ang iyong ginawang tagapagsanggalang, 
At ang pinili mong mag-iingat sa 'yo'y Kataas-taasan, 


Di mo aabuting ikaw'y mapahamak, at walang daratal 
Kahit anong uring mga paghihirap sa iyong tahanan. 
Susuguin niya ang maraming anghel, sila ng susubaybay, 
Kahit saang dako ikaw maparoon, tiyak iingatan. 

Sa kanilang palad ay itatayo ka't, sila ng magtataas 

Nang hindi masaktan ang mga paa mo sa batong matalas. 
Kahit ang tapakan mo ay mga leon, ahas na mabagsik, 

Di ka maaano sa mga serpiyente't leong mababangis. 


Ang sabi ng Diyos, ” Aking ililigtas ang tapat sa akin, 

At iingatan ko ang sinumang taong ako'y kikilanlin. 

Pag sila'y tumawag, laging handa ako na sila'y pakinggan, 
Aking sasamahan at kung may hilahil ay sasaklolohan, 
Aking ililigtas at ang bawat isa ay pararangalan. 


Sila'y bibigyan ko't gagantimpalaan ng mahabang buhay, 
At nakatitiyak na ang tatamuhin nila'y kaligtasan!” 


(Papuri sa Ama at...) 


Antipona: Ang gabi'y di nagdudulot sa akin ng takot sapagkat ako'y nahihimlay sa 
pagtangkilik ng Diyos. 


aaa ff 





PAGBASA NG SALITA NG DIYOS (Pahayag 22:4-5) 


akikita nila ang kanyang mukha, at masusulat sa kanilang noo ang kanyang pangalan. 

Doo'y walang gabi, at hindi na sila mangangailangan ng mga ilawan o ng liwanag 
ng araw, pagkat ang Panginoong Diyos ang magiging ilaw nila, at maghahari sila 
magpakailanman. 


TUGUNAN 


Sa iyong mga kamay, Panginoon, inihahabilin ko ang aking kaluluwa. 
- Sa iyong mga kamay, Panginoon, inihahabilin ko ang aking kaluluwa. 


Tinubos mo kami, Panginoong Diyos ng katotohanan, 
- inihahabilin ko ang aking kaluluwa. 


Papuri sa Ama at sa Anak, at sa Espiritu Santo. 
- Sa iyong mga kamay, Panginoon, inihahabilin ko ang aking kaluluwa. 


PAPURING AWIT NG EBANGHELYO 


Antipona: Habang kami'y gising, Panginoon, kami ay ingatan, bantayan kami habang 
kami'y nahihimlay, upang sa paggising, manatili kaming kasama ni Kristong 
nagbabantay, at sa pagtulog, makapahinga kami sa kanyang kapayapaan (aleluya). 


Kunin mo na, Panginoon ang iyong abang alipin, 
Ayon sa iyong ipinangako: 


Yamang nakita na ng aking mga mata ang iyong pagliligtas, 
Na inihanda mo para sa lahat ng bansa: 


Liwanag itong tatanglaw sa mga Hentil, 
At magbibigay karangalan sa iyong bayang Israel. 





PANGWAKAS NA PANALANGIN 


paano. 

ipinagdiwang namin ngayon 

ang misteryo ng pagbangon ni Kristo 

sa isang bagong buhay. 

Makapahinga nawa kami sa iyong kapayapaan, 

na ligtas sa lahat ng sa ami'y maaaring magpahamak 
at bumangon muli kaming masigla at puno ng galak 
upang purihin ka sa buong maghapon at magdamag. 
Hinihiling namin ito sa pamamagitan 

ni Kristong aming Panginoon. 

Amen. 


PAGHAYO 


Gawaran nawa tayo ng Makapangyarihang Diyos ng gabing panatag at mapayapang 
pagkahimlay. 
- Amen. 


AWIT O PANALANGIN NG PAPURI KAY MARIA 


Aba Ginoong Maria, napupuno ka ng grasya. 
Ang Panginoong Diyos ay sumasaiyo. 

Bukod kang pinagpala sa babaeng lahat 

At pinagpala naman ang iyong Anak na si Hesus. 


Santa Maria, Ina ng Diyos, 
Ipanalangin mo kaming makasalanan 
Ngayon at kung kami'y mamamatay. Amen. 


